ถลำ

"ถลำ" เป็นซิงเกิลของสุกฤษฎิ์ วิเศษแก้ว ในปี พ.ศ. 2558 ประพันธ์เนื้อร้องโดย หทัย แสงวิจิตร แต่งทำนองโดย พณวรรธน์ พงศ์ภักดีบริบาล และเรียบเรียงโดย ลัทธ์ ใจจุฑามูล ออกจำหน่ายในวันที่ 19 กุมภาพันธ์ พ.ศ. 2559  

เนื้อหาของเพลงจะพูดถึงมุมมองของความรักที่บางครั้งก็ไม่ตั้งใจให้มันเกิดขึ้น ซึ่งสุดท้ายการแอบรักคนที่มีเจ้าของแล้วก็ทำให้ต้องเลือกระหว่างการทำตามสมองหรือหัวใจ จะหยุดอยู่แค่นี้หรือเดินหน้าต่อในความสัมพันธ์ หยุด… หรือจะทำตามใจ! รักสามเส้าสุดเข้มข้นในมิวสิควิดีโอ “ถลำ” จาก บี้ สุกฤษฎิ์

ส่วนมิวสิควีดีโอเพลงนี้ เผยแพร่ครั้งแรกในวันที่ 19 กุมภาพันธ์ พ.ศ. 2559Teaser ถลำ - บี้ สุกฤษฎิ์  กำกับโดย โขม – ก้องเกียรติ โขมศิริ โดยมี ราณี แคมเปน และภัสสรกรณ์ จิราธิวัฒน์ มาแสดงในมิวสิควีดีโอมาแล้ว MV เพลง ถลำ - บี้ สุกฤษฏิ์ นำแสดงโดย บี้ สุกฤษฏิ์, เบลล่า ราณี และ ป๊อก ภัสสรกรณ์ โดยเป็นเรื่องราวในมิวสิควีดีโอเป็นรักสามเส้า โดยเบลล่ากับป็อกนั้นเป็นแฟนกัน แต่ฝ่ายชายดันเจ้าชู้ไม่หยุด บี้ผู้เป็นเพื่อนสนิทจึงเกิดเห็นใจ สงสารเบลล่า ก่อนความรู้สึกนั้นจะแปรเปลี่ยนเป็นความรัก ซึ่งความแซ่บมันอยู่ตรงฉากเด็ดระหว่างบี้กับเบลล่า ที่พอฝ่ายหญิงเศร้าเพราะถูกนอกใจ ฝ่ายชายเลยไปส่งที่ห้อง

เพลงนี้ยังถูกนำไปใช้เป็นเพลงประกอบละครเรื่อง เสน่หาข้ามเส้น ออกอากาศทางช่องวัน 31 ทุกวันพุธ - วันพฤหัสบดี เวลา 20.30 - 22.00 น. นำแสดงโดย ภูธเนศ หงษ์มานพ, อรจิรา กุลดิลก, น้ำทิพย์ จงรัชตวิบูลย์, คีรติ มหาพฤกษ์พงศ์, ซอ จียอน, ชัยพล พูพาร์ต, พิชญา เชาวลิต และ ดาริน แฮนเซน

การตอบรับ
เพลง "ถลำ" ติดอันดับสูงสุด 4 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

ชาร์ต
ชาร์ต (พ.ศ. 2559)อันดับสูงสุด จีเอ็มเอ็ม แกรมมี่ จีเมมเบอร์ ซองชาร์ตท็อป 100 1 จีเอ็มเอ็ม แกรมมี่ จีเมมเบอร์ ซองชาร์ตท็อป 5Gmember Music Chart Top 5 ประจำวันที่ 30 พฤษภาคม 2559 1 ซี้ดเอฟเอ็ม ชาร์ตท็อป 20 4 อีเอฟเอ็ม ชาร์ต 94 ท็อป แอร์เพลย์  32

 อ้างอิง 

หมวดหมู่:เพลงไทยสากล
หมวดหมู่:เพลงของสุกฤษฎิ์ วิเศษแก้ว
หมวดหมู่:เพลงที่ประพันธ์คำร้องโดยหทัย แสงวิจิตร
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:ซิงเกิลในสังกัดเอ็กแซ็กท์
หมวดหมู่:ซิงเกิลในสังกัดจีเอ็มเอ็ม แกรมมี่